Ragnhild Haga

Ragnhild Gløersen Haga (født 12. februar 1991) er en norsk tidligere langrenns- og orienteringsløper som representerte Åsen Idrettslag og Raumar Orientering. Hun har også representert Idrettslaget Heming.

Haga ble individuell olympisk mester da hun vant 10 km fristil og olympisk mester i 4 × 5 km stafett sammen med Ingvild Flugstad Østberg, Astrid Uhrenholdt Jacobsen og Marit Bjørgen i Vinter-OL 2018 i Pyeongchang.

Hun er storesøsteren til Håvard Haga, Magne Haga og Anders Haga, og er niesen til Anders Bakken, som deltok for Norge i Vinter-OL 1980 i Lake Placid.

Hun er siden 2022 gift med den tidligere langrennsløperen Øyvind Gløersen.

 Karriere 
I ungdoms-OL 2009 i Polen vant hun fire medaljer: én gull-, én sølv- og to bronse­medaljer.Romerikes blad – Medaljegrossisten (besøkt 26. januar 2011)

Hun ble junior­verdensmester på 5 km fristil i Otepää i Estland i 2011, foran Kari Øyre Slind og Heidi Weng.VM-gull til Haga, Romerikes Blad, publisert 26.01.2011 Hun tok også gull på 4 × 3,3 km stafett og bronse på sprint klassisk. På stafetten gikk Martine Ek Hagen, Heidi Weng og Kari Øyre Slind de øvrige etappene.

På nasjonalt nivå tok hun gull på 3 × 5 km stafett i 2009 sammen med Tuva Toftdahl og Astrid Uhrenholdt Jacobsen, sølv på sprint­stafett i 2010 sammen Tuva Toftdahl, sølv på 3 × 5 km stafett i 2012 sammen med Marte Monrad-Hansen og Astrid Uhrenholdt Jacobsen og sølv på samme distanse i 2013 sammen med Tuva Toftdahl Staver og Astrid Uhrenholdt Jacobsen.

I Tour de Ski 2014/15 kom hun på tredje­plass i prologen i Oberhof. På andre etappe endte hun på tiende­plass.VG.no - 'Bjørgen med ny seier: – Jeg er ett minutt foran planen min'', besøkt 4. januar 2015. Hun ble nummer fire sammenlagt.Langrenn.com - «Ragnhild Haga: - Det er så surrealistisk», 11. januar 2015

I ski-VM 2017 i Lahtis var Haga en del av den norske langrenns­troppen. Hun var i utgangspunktet ikke tiltenkt plass på noen av distansene, men Ingvild Flugstad Østberg, som hadde hatt sviktende form i mesterskapet, sa fra seg sin plass slik at Haga fikk sin inter­nasjonale mesterskaps­debut.Flugstad Østberg går ikke tremila - sa fra seg plassen Dagbladet Her endte hun på fjerde­plass, kun slått av sine norske lag­venninner Marit Bjørgen, Heidi Weng og Astrid Uhrenholdt Jacobsen.Bjørgen sikra tidenes første norske totaldominans i VM NRK

Hun tok sin første verdenscup­seier i Ruka i Finland 26. november 2017, etter å ha fått beste tid på jakt­starten.

Haga ble individuell olympisk mester i 10 km fristil i Vinter-OL 2018 i Pyeongchang. Hun ble også olympisk mester i 4 × 5 km stafett sammen med Ingvild Flugstad Østberg, Astrid Uhrenholdt Jacobsen og Marit Bjørgen. På den tredje etappen gikk Haga ut på tredje­plass, 29,8 sekunder bak OAR og Sverige. Hun tok igjen ca. 26 sekunder av forspranget, og ga dermed Marit Bjørgen et godt utgangspunkt på anker­etappen. På 30-kilometeren gikk Haga inn til tolvte­plass.

Haga tok sitt første individuelle norges­mesterskap da hun vant 30 km i NM del 2 i Alta i 2018, på plassen foran Marit Bjørgen.

Haga ble tatt ut til OL 2022 i Beijing der hun gikk på det norske laget som ble nummer fem på stafett, hun ble nummer 29 på 15 km med ski­bytte og nummer 28 på 30 km fristil.

Haga ble uttatt til VM 2023 i Planica, men gikk ingen distanser. Den 12. mars 2023 tok hun sin andre seier i verdenscupen da hun vant den første femmila som ble arrangert for kvinner i Holmenkollen.

 Meritter 
 Olympiske leker 

LekerSprintLagsprintSkiatlon10 km30 km4 x 5 km stafett  2018 Pyeongchang — — 15.-plass  Gull —  Gull  2022 Beijing — — 29.-plass 28.-plass —  5.-plass

 Verdensmesterskap
MesterskapSprintLagsprintSkiatlon10 km30 km4 x 5 km stafett  2015 Falun — — — 29.-plass — —  2017 Lahtis — — — — 4.-plass —  2019 Seefeld — — — — 10.-plass —  2021 Oberstdorf — — — 7.-plass — —

 Verdenscupseiere, individuelt 
 Nr. Dato Sted Distanse 1.  Ruka  10 km (F) jaktstart  2.  Holmenkollen  50 km (F) fellesstart

 Referanser 

 Eksterne lenker 

 Profil hos Norges Skiforbund

Kategori:Norske langrennsløpere
Kategori:Norske orienteringsløpere
Kategori:Olympiske mestere for Norge
Kategori:U23-verdensmestere i langrenn
Kategori:Juniorverdensmestere i langrenn
Kategori:Norgesmestere i langrenn
Kategori:Medaljevinnere under Vinter-OL 2018
Kategori:Deltakere for Norge under Vinter-OL 2018
Kategori:Langrennsløpere under Vinter-OL 2018
Kategori:Deltakere for Norge under Vinter-OL 2022
Kategori:Langrennsløpere under Vinter-OL 2022
Kategori:Deltakere for Norge under Ski-VM 2017
Kategori:Deltakere for Norge under Ski-VM 2019
Kategori:Personer fra Nannestad kommune
Kategori:Deltakere for Norge under Ski-VM 2021
Kategori:Olympiske medaljevinnere i langrenn